મુંબઈઃ ટીવી સીરિયલ 'કસૌટી જિંદગી કી'(2001-08)થી લોકપ્રિય થયેલી પ્રેરણા એટલે કે શ્વેતા તિવારીએ આ શોની બીજી સિઝનને લઈને ખુલાસો કર્યો છે. શ્વેતાએ હાલમાં જ એક ઈન્ટરવ્યૂમાં કહ્યું હતું કે 17 વર્ષીય દીકરી પલકને પ્રેરણાનો લીડ રોલ ઓફર થયો હતો. જોકે, પલકે આ રોલ ઓફર ઠુકરાવી દીધો હતો. શ્વેતાએ દીકરીને એમ પણ કહ્યું હતું કે તેણે આ શો કરવો જોઈએ. ત્યાં સુધી કે ઓલ્ટ બાલાજીએ પણ તેને આ શો કરવાનું સજેશન આપ્યું હતું. જોકે, પલકે સ્પષ્ટ રીતે No Mom કહી દીધું હતું.